2023.6.30.
HU
Az Európai Unió Hivatalos Lapja
C 230/209
A (EU) 2019/33 felhatalmazáson alapuló bizottsági rendelet 17. cikkének (2) és (3) bekezdésében említett, egy borágazati elnevezéshez tartozó termékleírás standard módosításának jóváhagyásáról szóló értesítés közzététele (2023/C 230/17) Ezen értesítés közzétételére a (EU) 2019/33 felhatalmazáson alapuló bizottsági rendelet (1) 17. cikke (5) bekezdésének megfelelően kerül sor.
ÉRTESÍTÉS STANDARD MÓDOSÍTÁS JÓVÁHAGYÁSÁRÓL
„Coteaux du Layon” PDO-FR-A0826-AM03 Az értesítés időpontja: 2023.3.31.
A JÓVÁHAGYOTT MÓDOSÍTÁS LEÍRÁSA ÉS INDOKOLÁSA 1.
Hivatalos földrajzi kódex A földrajzi területhez és a közvetlen szomszédságában lévő területhez tartozó települések ismertetése a hivatalos földrajzi kódex (Code officiel géographique) szerint frissült.
Ez nincs hatással a körülhatárolt földrajzi terület kiterjedésére.
A módosítás az egységes dokumentum 6.
és 9. pontját érinti.
2.
Tőtávolság Az egy soron belül található szőlőtőkék közötti minimális távolság 1 méterről 0,90 méterre változik.
E módosítás célja, hogy a sorok közötti távolság megváltoztatása nélkül lehessen növelni a szőlő ültetési sűrűségét.
A szöveg emellett kiegészült egy külön rendelkezéssel a 10 %-nál nagyobb lejtésű szőlőültetvényekre vonatkozóan, amelyek esetében megengedett, hogy a szőlőtőkék közötti minimális távolság 0,80 m legyen.
Ez a kiegészítés a meredek lejtőkre telepített szőlőültetvények sajátos esetét hivatott figyelembe venni, amelyek az ültetés során különleges kialakítást igényelnek (a szőlőt inkább a lejtővel párhuzamosan, mint arra merőlegesen kell telepíteni).
A módosítás az egységes dokumentum 5. pontját érinti.
3.
Metszés A Loire-völgyi Anjou-Saumur borvidék eredetmegjelölései esetében összehangolták a metszésre vonatkozó szabályokat.
E harmonizáció célja a piaci szereplők ismereteinek javítása és az ellenőrzés egyszerűsítése.
E módosítás révén a szőlőtermelők jobban tudnak alkalmazkodni az egyre később bekövetkező fagyokhoz.
A módosítás az egységes dokumentum 5. pontját érinti.
4.
Érettség A „Coteaux du Layon” eredetmegjelölés esetében a szőlő minimális cukortartalmát literenként 221 grammról 238 grammra, a szőlő származási településének nevével kiegészített eredetmegjelölés esetében pedig literenként 238 grammról 255 grammra emelték.
Ez az emelés a borok – amelyek maradékcukrot tartalmazó borok – minőségének javítása érdekében történt.
A legmagasabb cukortartalmú mustok erjesztésével kapcsolatos nehézségek figyelembevétele érdekében a legalább 18 térfogatszázalék természetes alkoholtartalmú borok esetében többé nem alkalmazandó felső határérték a térfogatszázalékban kifejezett tényleges alkoholtartalomra.
A módosítás az egységes dokumentum 4. pontját érinti.
(1) HL L 9., 2019.1.11., 2. o.